[image: image1.png]



Parlamentul  României

Camera  Deputaţilor                                                   
	Comisia pentru apărare, ordine

publică şi siguranţă naţională

Nr. 32/53/2011

	                                                       Bucureşti, 05.04.2011
                                         Pl  x 59/2011



RAPORT 
asupra propunerii legislative privind participarea forţelor armate la operaţii în afara teritoriului statului român
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu  propunerea legislativă privind participarea forţelor armate la operaţii în afara teritoriului statului român, trimisă cu adresa nr. Pl x 59 din 28 februarie 2011 şi înregistrată cu nr.32/53 din 01.03.2011.






Consiliul Legislativ, cu nr. 1151/23.09.2010, a avizat favorabil, cu observaţii şi propuneri iniţiativa legislativă.


Guvernul,  prin punctul său de vedere, transmis cu adresa nr. 2701/02.11.2010, susţine adoptarea aceste iniţiative legislative, sub rezerva însuşirii observaţiilor şi propunerilor sale. 

Comisia pentru muncă şi protecţie socială, cu nr. 27/80 din 9 martie 2011 a avizat favorabil propunerea legislativă, cu majoritate de voturi. 

Comisia juridică, de disciplină şi imunităţi, cu nr. Pl x 59 din 16.03.2011 a avizat favorabil această propunere legislativă, cu unanimitate de voturi pentru. 

Propunerea legislativă are ca obiect de reglementare stabilirea cadrului normativ privind participarea forţelor armate la operaţii în afara teritoriului naţional, avându-se în vedere introducerea unui concept nou privind operaţiile de răspuns la crize, individualizarea tipurilor de mandat sub care se realizează participarea la operaţiile şi misiunile din teatre, precum şi alte aspecte care să conducă la asigurarea respectării angajamentelor internaţionale asumate. 
2. Propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Mihail Vasile-Ozunu, şeful Departamentului pentru relaţia cu Parlamentul, informare publică şi creşterea calităţii vieţii personalului din Ministerul Apărării Naţionale, domnii col. Dediu Costel, lt.-col. Marius Popescu, lt.-col. Barbu Leontin, consilieri juridici în cadrul Direcţiei pentru Relaţia cu Parlamentul şi Asistenţă Juridică şi domnul col. Gavriluţ Gheorghe, şef de secţie în cadrul Direcţiei de planificare integrată a apărării, toţi reprezentanţi ai Ministerului Apărării Naţionale. 
La şedinţa Comisiei din data de 5 aprilie 2011 au fost prezenţi 22 deputaţi din totalul de 24 membri ai acesteia.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

5. Senatul a respins această iniţiativă legislativă în şedinţa din 21 februarie 2011. 



În urma dezbaterii, în şedinţele din 8 şi 29 martie, respectiv 5 aprilie 2011, cu majoritate de voturi pentru (2 voturi împotrivă), Comisia propune Plenului Camerei Deputaţilor adoptarea acestui proiect de Lege, cu următoarele amendamente: 
I. Amendamente  admise
	Nr.

crt.
	Text propunere legislativă
	Text propus de comisie

(autorul amendamentelor)
	Motivarea amendamentelor

propuse

	1. 
	Titlul legii

Lege privind participarea forţelor armate la operaţii în afara teritoriului statului român
	Titlul legii

lege privind participarea forţelor armate la misiuni şi operaţii în afara teritoriului statului român

(Autor: Comisia)
	Asigurarea complementarităţii si integralităţii activităţilor la care pot participa forţele armate in afara teritoriului statului roman.

	2. 
	CAPITOLUL I

Dispoziţii generale
	CAPITOLUL I

Dispoziţii generale
	

	3. 
	Art. 1. - Prezenta lege reglementează condiţiile în care forţele armate ale României, denumite în continuare forţele armate, participă la operaţii în afara teritoriului statului român.
	Art. 1. - Prezenta lege reglementează condiţiile în care forţele armate ale României, denumite în continuare forţe armate, participă la misiuni şi operaţii în afara teritoriului statului român.

(Autor: Comisia)
	Concordanţa cu titlul legii. 



	4. 
	Art. 2. - (1) Operaţiile la care participă forţele armate în afara teritoriului statului român sunt:

a) de apărare colectivă şi de asigurare a securităţii statelor aliate;

b) de răspuns la crize;

c) de pace;

d) de asistenţă umanitară;

e) speciale.

(2) Operaţiile prevăzute la alin. (1) pot fi desfăşurate:

a) sub conducerea NATO;

b) sub conducerea UE;

c) sub mandat ONU sau OSCE;

d) în cadrul coaliţiilor.

(3) 
Operaţiile prevăzute la alin. (1) lit. d) se pot efectua şi la solicitarea statului afectat.
	Art. 2. - (1) Misiunile şi operaţiile la care participă forţele armate în afara teritoriului statului român sunt:

a) de apărare colectivă în cadrul Organizaţiei Tratatului Atlanticului de Nord sau de asigurare a securităţii statelor membre ale Uniunii Europene;

b) de răspuns la crize;

c) de pace;

d) de asistenţă umanitară.

(2) Misiunile şi operaţiile prevăzute la alin. (1) pot fi desfăşurate sub mandatul Organizaţiei Naţiunilor Unite sau al Organizaţiei pentru Securitate şi Cooperare în Europa, sub conducerea Organizaţiei Tratatului Atlanticului de Nord sau a Uniunii Europene, precum şi în cadrul unor coaliţii.

(3)
 Misiunile şi operaţiile prevăzute la alin. (1) lit. d) se pot desfăşura şi la solicitarea statului afectat.

(Autor: Comisia)
	Concordanţa cu titlul legii. 

Concordanţa cu sarcinile asumate de România ca stat membru NATO si UE.

Litera e) se elimina pentru evitarea interpretărilor. 

Text mai concis. 
Detalierea denumirilor oficiale, în conformitate cu normele de tehnică legislativă.

Concordanţă cu titlul legii. 

	5. 
	Art. 3. - (1) Forţele armate pot participa la operaţiile prevăzute la art. 2 alin. (1), în condiţiile legii şi potrivit obligaţiilor asumate de România prin tratate.

(2) Forţele armate participă la operaţiile enumerate la art. 2 alin. (1) cu structuri de comandă, mari unităţi şi unităţi luptătoare şi de sprijin, detaşamente constituite în conformitate cu cerinţele misiunii, personal de specialitate, observatori şi consilieri militari, personal de stat major şi de legătură, precum şi cu armamentul şi echipamentele necesare.

(3) În vederea pregătirii participării la operaţii, efectivele prevăzute la alin. (2) participă la exerciţii, antrenamente şi alte activităţi conexe organizate în ţară şi în afara teritoriului statului român.
	Art. 3. - (1) Forţele armate pot participa la misiunile şi operaţiile prevăzute la art. 2 alin. (1), în condiţiile legii şi potrivit obligaţiilor asumate de România prin tratate.

(2) Forţele armate participă la misiunile şi operaţiile prevăzute la art.2 alin.(1) cu structurile şi personalul necesar îndeplinirii obiectivelor asumate, precum şi cu armamentul, tehnica şi echipamentele corespunzătoare.
(Autor: dl.dep. Doru-Claudian Frunzulică)
(3) În vederea pregătirii şi participării la misiunile şi operaţiile prevăzute la art. 2 alin. (1), forţele armate pot lua parte la exerciţii, antrenamente, ceremoniale şi alte activităţi conexe organizate în ţară şi în afara teritoriului statului român. 

(Autor: Comisia)
	Eliminarea redundantelor şi acordarea unui caracter general acestei reglementări.

Concordanţă cu titlul legii şi claritate în exprimare.


	6. 
	CAPITOLUL II

Planificarea şi trimiterea în operaţii a forţelor
	CAPITOLUL II

Planificarea, trimiterea şi retragerea în/din  misiuni şi operaţii a forţelor armate
	Concordanţă cu titlul legii.



	7. 
	Art. 4. - La propunerea Ministerului Apărării Naţionale, Consiliul Suprem de Apărare a Ţării analizează şi hotărăşte, până la data de 30 iunie a fiecărui an, forţele şi mijloacele ce pot fi puse la dispoziţie în anul următor în vederea participării la operaţiile prevăzute la art. 2 alin. (1).
	Art. 4. – (1) La propunerea Ministerului Apărării Naţionale, Consiliul Suprem de Apărare a Ţării analizează şi hotărăşte, până la data de 30 iunie a fiecărui an, forţele armate ce pot fi puse la dispoziţie în anul următor în vederea participării la misiunile şi operaţiile prevăzute la art. 2 alin. (1).

(2) Propunerea de participare la misiuni şi operaţii în afara teritoriului statului român cuprinde şi estimarea costurilor aferente.
	Concordanţă cu titlul legii. 

Conţinutul se preia din forma iniţială, de la art. 7 alin. (3), fiind propriu procesului de planificare a resurselor.

	8. 
	Art. 5. - În baza hotărârii Consiliului Suprem de Apărare a Ţării, Guvernul prevede în proiectul de buget pentru anul următor fondurile financiare necesare pregătirii şi participării la operaţii a forţelor şi mijloacelor prevăzute la art. 4.
	Art. 5. - În baza hotărârii Consiliului Suprem de Apărare a Ţării, Guvernul prevede în proiectul de buget pentru anul următor fondurile financiare necesare pregătirii şi participării forţelor armate la misiuni şi operaţii în afara teritoriului statului român. 

(Autor: Comisia)
	Concordanţă cu titlul legii si reformulare. 



	9. 
	Art. 6. - Pentru anul bugetar în curs, la apariţia unor situaţii neprevăzute care necesită participarea cu forţe şi mijloace, bugetul Ministerului Apărării Naţionale se suplimentează, dacă este necesar, prin lege de rectificare.
	Art. 6.- La apariţia unor situaţii neprevăzute care necesită participarea cu forţe armate suplimentare la misiuni şi operaţii în afara teritoriului statului român, bugetele instituţiilor trimiţătoare se rectifică în mod corespunzător, conform legii.

(Autor: Comisia)
	Reformulare, pentru o mai mare claritate în exprimare.

Trebuie făcută referirea la bugetul tuturor instituţiilor din domeniul apărării, ordinii publice şi siguranţei naţionale.

	10. 
	Art. 7. - (1) Trimiterea forţelor armate în afara teritoriului statului român în operaţiile prevăzute la art. 2 alin. (1), în condiţiile prevăzute la art. 2 alin. (3) şi art. 3 alin.(l) se aprobă, la propunerea primului-ministru, de către Preşedintele României. Preşedintele României informează Parlamentul în termen de 5 zile cu privire la decizia luată, iar dacă Parlamentul este în vacanţă, la începerea sesiunii ordinare sau extraordinare, după caz.

(2) În situaţia în care trimiterea forţelor armate în afara teritoriului statului român în operaţiile prevăzute la art. 2 alin. (1) nu se face în baza unui tratat internaţional la care România este parte, precum şi în situaţia în care trimiterea se face la solicitarea unui stat în vederea desfăşurării unei operaţii neprevăzute la art. 2, Preşedintele României solicită încuviinţarea prealabilă a Parlamentului.

(3) Propunerea de participare la operaţii în afara teritoriului statului român va cuprinde şi o estimare a costurilor.

(4) Pentru situaţii neprevăzute, la solicitarea organizaţiilor internaţionale cu vocaţie în domeniul securităţii sau a unor parteneri strategici, ministrul apărării naţionale poate trimite în misiune individuală în afara teritoriului naţional, personal de specialitate, observatori, consilieri şi instructori militari, personal de stat major şi de legătură, după consultarea prealabilă a Ministerului Afacerilor Externe, fără a se putea depăşi limitele numerice ale pachetului de forţe aprobat anual de Consiliul Suprem de Apărare a Ţării.

(5) În situaţiile prevăzute la alin. (4), ministrul apărării naţionale informează Consiliul Suprem de Apărare a Ţării în termen de 5 zile.

(6) În situaţia schimbării fundamentale a împrejurărilor în care militarii români au fost trimişi în operaţiile prevăzute la art. 2 alin. (1), aceştia pot fi retraşi cu aprobarea Parlamentului, la propunerea Consiliului Suprem de Apărare a Ţării. În vederea fundamentării propunerii de retragere, Consiliul Suprem de Apărare a Ţării va dispune măsurile necesare pentru consultarea aliaţilor, partenerilor sau organizaţiilor internaţionale sub egida cărora se desfăşoară operaţiile.

(7) Guvernul informează preşedinţii celor două Camere ale Parlamentului despre situaţia forţelor armate care desfăşoară operaţii în afara teritoriului statului român, trimestrial sau de câte ori este nevoie.
	Art. 7. - (1) Trimiterea forţelor armate în afara teritoriului statului român în misiunile şi operaţiile prevăzute la art. 2 alin. (1), în condiţiile prevăzute la art. 2 alin. (3) şi art. 3 alin.(l) se aprobă, la propunerea primului-ministru, de către Preşedintele României, după consultarea Consiliului Suprem de Apărare a Ţării. Preşedintele României informează Parlamentul în termen de 5 zile cu privire la decizia luată, iar dacă Parlamentul este în vacanţă, la începerea sesiunii ordinare sau extraordinare, după caz.

(2) În situaţia în care trimiterea forţelor armate în afara teritoriului statului român în misiunile şi operaţiile prevăzute la art. 2 alin. (1) nu se face în baza unui tratat internaţional la care România este parte, precum şi în situaţia în care trimiterea se face la solicitarea unui stat în vederea desfăşurării unei misiuni sau operaţii neprevăzute la art. 2 alin. (1), Preşedintele României solicită aprobarea Parlamentului. 

 Se elimină. 
(3) Pentru situaţii neprevăzute, la solicitarea organizaţiilor internaţionale cu vocaţie în domeniul securităţii sau a unor parteneri strategici, ministrul apărării naţionale poate trimite în misiune individuală în afara teritoriului naţional observatori/monitori, consilieri şi instructori militari, personal de stat major şi de specialitate, după consultarea prealabilă a Ministerului Afacerilor Externe, fără a se depăşi limitele numerice ale pachetului de forţe aprobat anual de Consiliul Suprem de Apărare a Ţării.

(4) În situaţiile prevăzute la alin. (3), ministrul apărării naţionale informează Consiliul Suprem de Apărare a Ţării în termen de 5 zile.

(5)  În situaţia schimbării fundamentale a împrejurărilor în care forţele armate au fost trimise în misiunile şi operaţiile prevăzute la art. 2 alin. (1), acestea pot fi retrase în condiţiile prevăzute la alin.(1) şi (2). În vederea fundamentării propunerii de retragere, Consiliul Suprem de Apărare a Ţării dispune măsurile necesare pentru consultarea aliaţilor, partenerilor sau organizaţiilor internaţionale sub egida cărora se desfăşoară misiunile şi operaţiile.

(6) Guvernul informează Parlamentul despre situaţia participării forţelor armate la misiuni şi operaţii în afara teritoriului statului român, semestrial sau ori de câte ori este nevoie.

(Autor: Comisia)
	Concordanţă cu titlul legii şi  prevederile art. 119 din Constituţia României, republicată.

Concordanţă cu titlul legii.

Reformulare, pentru o mai mare precizie a normei de reglementare.

Concordanţă cu titlul legii; asigurarea simetriei între competenţele de trimitere şi cele de retragere.

Asigurarea caracterului inter instituţional al corespondenţei, precum şi a conformităţii cu structura sesiunilor de lucru ale Parlamentului.

	11. 
	Art. 8. - (1) Trimiterea forţelor armate în afara teritoriului statului român la activităţile prevăzute la art. 3 alin. (3) se aprobă de ministrul apărării naţionale.

(2) Trimiterea forţelor armate la exerciţii sau antrenamente organizate în afara teritoriului statului român, altele decât cele prevăzute la art. 3 alin. (3), se aprobă de:

a) ministrul apărării naţionale, la propunerea şefului Statului Major General, pentru forţele armate aparţinând statelor membre NATO şi Uniunii Europene, statelor membre ale Parteneriatului pentru Pace sau statelor cu care România a încheiat acorduri în domeniu;

b) ministrul apărării naţionale, cu avizul prealabil al Ministerului Afacerilor Externe, pentru alte situaţii decât cele prevăzute la lit. a).
	Art. 8. - (1) Trimiterea forţelor armate în afara teritoriului statului român la activităţile prevăzute la art. 3 alin. (3) se aprobă de ministrul apărării naţionale.

(2) Trimiterea forţelor armate la exerciţii sau antrenamente organizate în afara teritoriului statului român, altele decât cele prevăzute la art. 3 alin. (3), se aprobă de: 
a) ministrul apărării naţionale, la propunerea şefului Statului Major General, pentru pregătirea forţelor armate pe teritoriul statelor membre ale Organizaţiei Tratatului Atlanticului de Nord şi Uniunii Europene, statelor membre ale Parteneriatului pentru Pace sau statelor cu care România a încheiat acorduri în domeniu;

b) ministrul apărării naţionale, cu avizul prealabil al Ministerului Afacerilor Externe, pentru alte situaţii decât cele prevăzute la lit. a).

(Autor: Comisia)
	Pentru clarificarea textului şi respectarea normelor de tehnică legislativă.  

	12. 
	Art. 9. - Pe timpul participării la operaţii în afara teritoriului statului român, forţele armate aplică regulile de angajare, specifice operaţiei, stabilite potrivit prevederilor legale în vigoare.
	Art. 9. - Pe timpul participării la misiuni şi operaţii în afara teritoriului statului român, forţele armate aplică regulile de angajare specifice misiunilor sau operaţiilor respective, potrivit prevederilor legale în vigoare. 

(Autor: Comisia)
	Concordanţă cu titlul legii; claritate si exactitate in  exprimare.

	13. 
	CAPITOLUL III

Înţelegeri/acorduri tehnice şi transferul de autoritate
	CAPITOLUL III

Înţelegeri tehnice şi transferul de autoritate

(Autor: Comisia)
	Se elimină „acorduri”, în conformitate cu prevederile HG nr. 1374/2004.


	14. 
	Art. 10. - (1) În vederea stabilirii elementelor de detaliu privind participarea la operaţii a unor unităţi şi subunităţi în cadrul unor forţe internaţionale sau în cadrul unor unităţi ale altor state, structurile de specialitate ale Ministerului Apărării Naţionale încheie înţelegeri/acorduri tehnice.

(2) Procedura de încheiere a înţelegerilor/acordurilor tehnice se aprobă prin hotărâre a Guvernului.
	Art.10. - (1)  În vederea stabilirii elementelor de detaliu privind participarea forţelor armate la misiuni şi operaţii în cadrul unor forţe internaţionale sau în cadrul unor unităţi ale altor state, structurile de specialitate ale Ministerului Apărării Naţionale încheie înţelegeri tehnice.

(2) Procedura de încheiere a înţelegerilor tehnice se aprobă prin hotărâre a Guvernului.

(Autor: Comisia)
	Concordanta cu titlul legii.

	15. 
	Art. 11. - (1) Transferul de autoritate se realizează de către Ministerul Apărării Naţionale, prin Statul Major General, şi reprezintă acţiunea prin care România predă controlul, la nivel operaţional şi/sau tactic al forţelor sale participante într-o anumită operaţie, comandantului sau comandamentului străin care conduce operaţia respectivă.

(2) Forţele armate române, pe timpul îndeplinirii operaţiilor în afara teritoriului statului român, pot avea sub control operaţional şi/sau tactic unităţi sau subunităţi ale forţelor armate străine, în condiţiile prevăzute în transferul de autoritate efectuat între forţele armate străine şi comandantul forţelor armate române sau comandamentul român.

(3) Participanţii la operaţie execută ordinele comandantului forţei, potrivit înţelegerilor stabilite la efectuarea transferului de autoritate, cu respectarea prevederilor dreptului internaţional şi ale regulilor de angajare.


	Art. 11 - (1) Transferul de autoritate se realizează de către Ministerul Apărării Naţionale, prin Statul Major General, şi reprezintă acţiunea prin care România predă controlul, la nivel operaţional şi/sau tactic, al forţelor sale participante într-o anumită misiune sau operaţie, comandantului/ comandamentului care conduce misiunea sau operaţia respectivă.

(2) Pe timpul îndeplinirii misiunilor şi operaţiilor în afara teritoriului statului român, forţele armate pot avea sub control operaţional şi/sau tactic unităţi sau subunităţi ale forţelor armate străine, în condiţiile prevăzute în transferul de autoritate efectuat între forţele armate străine şi comandantul/ comandamentul forţelor armate române.

(3) Forţele armate participante la misiuni şi operaţii în afara teritoriului statului român execută ordinele comandantului forţei căruia i se subordonează, potrivit înţelegerilor stabilite la efectuarea transferului de autoritate, cu respectarea prevederilor dreptului internaţional şi ale regulilor de angajare.

(Autor: Comisia)
	Concordanţă cu titlul legii.

Concordanţă cu titlul legii; claritate in exprimare.

Concordanţă cu titlul legii; claritate şi precizie în exprimare.

	16. 
	Art. 12. - (1) În situaţia în care un militar român primeşte un ordin, o directivă sau un consemn de la autorităţile ierarhic superioare ale operaţiei, care contravine normelor de drept internaţional, regulilor de angajare sau obiceiurilor războiului, refuză executarea acestuia.
(2) In cazul prevăzut la alin. (1), militarul român va informa de îndată autorităţile ierarhic superioare române şi va urma instrucţiunile primite de la acestea.
	Art. 12. - (1) În situaţia în care un militar român primeşte un ordin, o directivă sau un consemn de la autorităţile ierarhic superioare ale misiunii sau operaţiei, care contravine normelor de drept internaţional, regulilor de angajare sau obiceiurilor războiului, refuză executarea acestuia.

(2) În cazul prevăzut la alin. (1), militarul român informează de îndată autorităţile ierarhic superioare române şi urmează instrucţiunile primite de la acestea.
(Autor: Comisia)
	Concordanţă cu titlul legii.
Exprimare la timpul “prezent”.

	17. 
	Art. 13. – Participanţilor la operaţii în afara teritoriului statului român le sunt interzise desfăşurarea de activităţi economice, altele decât cele strict necesare susţinerii logistice, precum şi orice intervenţie în afacerile interne ale statului pe teritoriul căreia acţionează, care ar depăşi mandatul încredinţat.
	Art. 13. – Participanţilor la misiuni şi operaţii în afara teritoriului statului român le sunt interzise desfăşurarea de activităţi economice, altele decât cele necesare susţinerii logistice, precum şi orice intervenţie în afacerile interne ale statului pe teritoriul căruia acţionează, care ar depăşi mandatul încredinţat.

(Autor: Comisia)
	Concordanţă cu titlul legii.

Eroare materială.

	18. 
	CAPITOLUL IV

Selecţionarea, încadrarea şi unele drepturi ale personalului
	Nemodificat
	

	19. 
	Art. 14. - (1) Încadrarea unităţilor şi subunităţilor care urmează a fi puse la dispoziţie pentru operaţiile prevăzute la art. 2 alin. (1) se face cu personal profesionalizat.

(2) Selecţionarea personalului şi stabilirea duratei participării acestuia se face pe baza criteriilor şi metodologiei stabilite prin ordin al ministrului apărării naţionale.
	Art. 14. - (1) Încadrarea structurilor prevăzute la art. 3 alin. (2)  care urmează a fi puse la dispoziţie pentru misiunile şi operaţiile prevăzute la art. 2 alin. (1) se face, de regulă, cu personal profesionalizat. 

(2) Selecţionarea personalului şi stabilirea duratei participării acestuia la misiunile şi operaţiile prevăzute la art. 2 alin. (1) se face pe baza criteriilor şi metodologiei stabilite prin ordin al ministrului apărării naţionale.

(Autor: Comisia)
	Concordanta cu titlul legii, completările şi modificările anterioare.

Concordanţă cu titlul legii, completările şi modificările anterioare.

	20. 
	Art. 15. - (1) Forţele armate participă la operaţii în afara teritoriului statului român cu personal militar, iar, la nevoie, şi cu personal civil, propriu.

(2) În cazul în care Ministerul Apărării Naţionale nu dispune de personal militar sau civil specializat în domenii specifice, necesar participării la operaţii, acesta poate selecţiona rezervişti voluntari sau salariaţi civili care vor fi încadraţi şi plătiţi  potrivit statelor de organizare.

(3) Pe durata pregătirii şi desfăşurării operaţiilor, contractele individuale de muncă sau raporturile de serviciu ale personalului prevăzut la alin. (2) se suspendă.

(4) Pe durata suspendării contractelor individuale de muncă sau a raporturilor de serviciu ale personalului civil selecţionat, pentru posturile rămase disponibile pot fi încadrate alte persoane, cu contract de muncă pe durată determinată sau numite pe o durată determinată, în condiţiile legii.
	Art. 15. - (1) Forţele armate participă la misiuni şi operaţii în afara teritoriului statului român cu personal militar iar, la nevoie, şi cu personal civil propriu.

(2) În cazul în care Ministerul Apărării Naţionale nu dispune de personal militar sau civil specializat în domenii specifice, necesar participării la misiuni şi operaţii, acesta poate selecţiona rezervişti voluntari sau salariaţi civili, care vor fi încadraţi potrivit statelor de organizare.

(3) Pe durata pregătirii şi desfăşurării misiunilor şi operaţiilor, contractele individuale de muncă sau raporturile de serviciu ale personalului prevăzut la alin. (2) se suspendă.
(4) Pe durata suspendării contractelor individuale de muncă sau a raporturilor de serviciu ale personalului civil selecţionat, pentru posturile rămase disponibile pot fi încadrate alte persoane, cu contract de muncă pe durată determinată sau numite pe o durată determinată, în condiţiile legii.

(Autor: Comisia)
	Concordanţă cu titlul legii.

Idem.
Idem.



	21. 
	Art. 16. - (1) Personalul militar şi civil participant la operaţiile prevăzute la art. 2 alin. (1) beneficiază, pe durata acestora, de:

a) un concediu de odihnă suplimentar, de 2,5 zile pentru fiecare lună de prezenţă în zona de operaţii, cu posibilitatea de a fi efectuat şi pe timpul executării misiunii, în ţara
de dislocare, în zona de dislocare sau în România, în funcţie de situaţia de securitate din zonă; acordarea şi efectuarea concediului de odihnă suplimentar se fac potrivit
normelor stabilite de Ministerul Apărării Naţionale;

b) 
drepturi salariale asigurate de Ministerul Apărării Naţionale, potrivit prevederilor legale în vigoare;

c) 
decontarea cheltuielilor de transport pentru o călătorie în ţară şi retur, de către Ministerul Apărării Naţionale, la fiecare 6 luni de participare la operaţie, cu excepţia cazurilor în care au fost suportate de către organismele internaţionale sub egida cărora se execută operaţia.

(2) Personalul participant la activităţile prevăzute la art. 3 alin. (3) beneficiază de drepturile personalului român trimis în străinătate pentru îndeplinirea unor misiuni cu caracter temporar, potrivit legii.

Alin. nou. 
	Art. 16. – (1) Personalul militar şi civil participant la misiunile şi operaţiile prevăzute la art. 2 alin. (1) beneficiază, pe durata acestora, de:

 a) Nemodificat
b) drepturi salariale asigurate potrivit prevederilor legale în vigoare; 

c) decontarea cheltuielilor de transport pentru o călătorie în ţară şi retur,  la fiecare 6 luni de participare la misiune sau operaţie, cu excepţia cazurilor în care cheltuielile au fost suportate de către organismele internaţionale sub egida cărora se execută misiunea sau operaţia respectivă.

(2) Nemodificat
(3) Pe perioada participării la misiunile şi operaţiile prevăzute la art. 2 alin (1), cuantumul brut al soldelor/salariilor lunare, inclusiv sporuri, compensaţii, prime, indemnizaţii şi alte drepturi, acordate potrivit actelor normative în vigoare personalului încadrat în instituţiile publice de apărare, ordine publică şi siguranţă naţională, nu poate fi diminuat.
(Autori: d-nii dep. George Scutaru, Mihăiţă Calimente, Niculae Mircovici şi Claudiu Ţaga )
	Concordanţă cu titlul legii.

Concordanţă cu titlul legii.

Este necesară o asemenea prevedere pentru a stimula participarea militarilor români la misiuni şi operaţii în teatre, având în vedere riscurile la care aceştia se expun. Influenţa financiară asupra bugetului MApN este minimă, deoarece majoritatea (80%) personalului participant la misiuni o reprezintă soldaţii şi gradaţii voluntari care beneficiază de solda de bază într-un cuantum de aprox. 700 lei.

	22. 
	Art. 17. - Pentru merite deosebite, acte de curaj, eroism şi devotament, personalului participant la operaţii i se pot conferi decoraţii, potrivit prevederilor legale în vigoare.
	Art. 17. - Pentru merite deosebite, acte de curaj, eroism şi devotament, personalului participant la misiuni şi operaţii în afara teritoriului statului român i se pot conferi decoraţii, potrivit prevederilor legale. 
(Autor: Comisia)
	Concordanţă cu titlul legii.

	23. 
	Art. 18. - (1) Personalul participant la operaţii în afara teritoriului statului român are dreptul la despăgubiri pentru cazuri de invaliditate sau deces în condiţiile şi cuantumurile prevăzute de lege.

(2)
 În caz de deces, despăgubirile se acordă celor îndreptăţiţi, potrivit legii.

(3) Personalul evacuat medical în spitale din străinătate şi însoţitorii acestora beneficiază de drepturile de diurnă stabilite pentru operaţia respectivă. Cheltuielile de spitalizare sunt în sarcina Ministerului Apărării Naţionale.

(4) Personalul evacuat medical în spitale din străinătate poate fi vizitat de soţ şi rudele de gradul I, câte cinci zile, după internare şi la fiecare lună de spitalizare, cu suportarea cheltuielilor de către Ministerul Apărării Naţionale, în condiţiile stabilite pentru personalul trimis în misiune temporară în străinătate.
	Art. 18. - (1) Personalul participant la misiuni şi operaţii în afara teritoriului statului român are dreptul la despăgubiri pentru cazuri de invaliditate sau deces în condiţiile şi cuantumurile prevăzute de lege.

(2) Nemodificat
(3) Personalul evacuat medical în spitale din străinătate şi însoţitorii acestuia beneficiază de drepturile de diurnă stabilite pentru misiunea sau operaţia respectivă. Cheltuielile de spitalizare sunt în sarcina Ministerului Apărării Naţionale.

(4) Nemodificat 

(Autor: Comisia)
	Concordanţă cu titlul legii.

	24. 
	CAPITOLUL V

Aspecte financiare


	Nemodificat 
	

	25. 
	Art. 19. - (1) Fondurile necesare participării forţelor armate la operaţii în afara teritoriului statului român se asigură, de la bugetul de stat şi din venituri proprii, prin bugetul Ministerului Apărării Naţionale.

(2) Din fondurile prevăzute la alin. (1) se suportă cheltuielile determinate de pregătirea operaţiei în ţară şi executarea acesteia în zona de operaţii, astfel:

a) deplasarea forţelor şi mijloacelor din garnizoana de dispunere de bază de pe teritoriul statului român până în zona de responsabilitate din cadrul operaţiei, precum şi repatrierea acestora;

b) unele achiziţii de tehnică şi echipament necesare operaţiilor, precum şi aducerea tehnicii la nivelul de operativitate solicitat de tipul de operaţie;

c) cheltuieli de operare şi mentenanţă necesare îndeplinirii misiunilor în cadrul operaţiilor;

d) selecţionarea, vizita medicală, testarea, pregătirea, rotirea şi trimiterea în concediu a personalului, însoţirea eşaloanelor de transport şi controalele efectuate în zona de operaţii, în condiţiile stabilite de Ministerul Apărării Naţionale, precum şi în cele prevăzute în reglementările specifice fiecărei activităţi;

e)
încheierea contractelor de asigurare pentru personal şi, după caz, pentru tehnică;

f)
evacuarea medicală a personalului care nu poate fi tratat în unităţile sanitare din teatrul de operaţii şi asigurarea transportului însoţitorilor acestora;

g)
 procurarea materialelor necesare, repatrierea, însoţirea şi înhumarea personalului decedat, precum şi îndeplinirea formalităţilor specifice;

h)
despăgubirea terţilor pentru pagube produse pe timpul îndeplinirii operaţiilor.
i)
 alte cheltuieli specifice, inclusiv cele destinate activităţilor necesare dezvoltării relaţiilor cu autorităţile locale şi populaţia civilă, asigurarea activităţilor de protocol, precum şi desfăşurarea activităţilor informativ-operative.


	Art. 19. – (1) Fondurile necesare participării forţelor armate la misiuni şi operaţii în afara teritoriului statului român se asigură de la bugetul de stat, prin bugetele instituţiilor trimiţătoare.
(2) Din fondurile prevăzute la alin. (1) se suportă cheltuielile determinate de pregătirea misiunii sau operaţiei şi executarea acesteia în zona de operaţii, astfel:

a) dislocarea forţelor armate din garnizoana de dispunere de bază de pe teritoriul statului român în zona de responsabilitate din cadrul misiunii sau operaţiei, precum şi repatrierea acestora;

 b) unele achiziţii de bunuri, lucrări şi servicii necesare misiunilor sau operaţiilor, precum şi realizarea nivelului de operativitate, solicitat de tipul de misiune sau operaţie;

c) cheltuieli de operare şi sprijin logistic necesare îndeplinirii misiunilor şi operaţiilor;

 d) selecţionarea, vizita medicală, testarea, pregătirea, rotirea personalului, efectuarea concediului suplimentar, însoţirea eşaloanelor de transport şi controalele efectuate în zona de misiune sau operaţie, în condiţiile stabilite de Ministerul Apărării Naţionale, precum şi în cele prevăzute în reglementările specifice fiecărei activităţi;

e) Nemodificat 

f) Nemodificat 

g) Nemodificat
h) despăgubirea terţilor pentru pagube produse pe timpul îndeplinirii misiunilor sau operaţiilor;
i)  alte cheltuieli specifice, inclusiv cele destinate activităţilor necesare dezvoltării relaţiilor cu autorităţile locale şi populaţia civilă, asigurarea activităţilor de protocol, desfăşurarea activităţilor informativ-operative, precum şi efectuarea despăgubirilor cu titlu de favoare în condiţiile în care nu există o obligaţie din partea statului român.
(3) În situaţiile prevăzute la art. 6, achiziţiile de tehnică şi echipament prevăzute la alin. (2) pot fi derulate în regim de urgenţă, prin derogare de la prevederile legale care reglementează domeniul achiziţiilor publice, în condiţiile stabilite prin ordin al ministrului apărării naţionale.

(Autor: Comisia)
	Trebuie făcută referirea la bugetul tuturor instituţiilor din domeniul apărării, ordinii publice şi siguranţei naţionale.
Concordanţă cu titlul legii.

Dislocarea presupune atât deplasarea cât şi alte activităţi. 
Exprimare mai clară, în conformitate cu art. 23 alin. (1). 
Terminologie consacrată.
Pentru asigurarea concordanţei cu art. 16 alin. (1) lit. a). 
În conformitate cu decizia Consiliului Nord Atlantic prin care se recomandă efectuarea plăţilor ex-graţia în teatrele de operaţii. 
Având în vedere caracterul de imprevizibilitate al situaţiilor menţionate la art. 6, unele achiziţii de tehnică trebuie efectuate în regim de urgenţă, în caz contrar existând riscul ca angajamentele asumate să nu fie respectate. 

	26. 
	 Art. 20. - Finanţarea participării forţelor armate la operaţii în afara teritoriului statului român se execută potrivit metodologiei stabilite prin ordin al ministrului apărării naţionale.
	Art. 20. - Finanţarea cheltuielilor determinate de participarea forţelor armate la misiuni şi operaţii în afara teritoriului statului român se realizează în condiţiile legii, potrivit metodologiei stabilite prin ordin al ministrului apărării naţionale.

(Autor: Comisia)
	Claritate de exprimare. 

	27. 
	Art. 21. - (1) Contabilitatea valorilor materiale şi băneşti se organizează şi se conduce potrivit legislaţiei române şi normelor specifice stabilite de Ministerul Apărării Naţionale. În anumite situaţii, stabilite prin ordin al ministrului apărării naţionale, justificarea cheltuielilor prevăzute la art. 19 alin. (2) lit. i) se poate face şi pe baza unui proces verbal, întocmit de o comisie numită prin ordin de zi pe unitate, document care stă la baza înregistrărilor în contabilitate, dobândind astfel calitatea de document justificativ.

(2) Normele de înzestrare şi de consum specifice, precum şi metodologiile de aplicare ale acestora se aprobă pentru fiecare teatru de operaţii în parte, prin ordin al ministrului apărării naţionale.
	Art. 21. - (1) Contabilitatea valorilor materiale şi băneşti se organizează şi se conduce potrivit legislaţiei române şi normelor specifice stabilite de Ministerul Apărării Naţionale.  În anumite situaţii, stabilite prin ordin al ministrului apărării naţionale, justificarea cheltuielilor prevăzute la art. 19 alin. (2) lit. i) se poate face pe baza unui proces-verbal, întocmit de o comisie numită prin ordin de zi pe unitate, document care stă la baza înregistrărilor în contabilitate, dobândind astfel calitatea de document justificativ.

(2) Nemodificat 

(Autor: Comisia)
	Eliminată conjuncţia „şi” pentru claritate în exprimare.

	28. 
	Art. 22. - (1) Bunurile aflate în dotarea detaşamentului român, distruse, degradate sau pierdute pe timpul executării operaţiei, se scad din evidenţa contabilă, potrivit prevederilor legale în vigoare.

(2) Produsele a căror aducere în ţară costă mai mult decât valoarea de inventar a acestora pot fi valorificate sau donate autorităţilor/comunităţilor locale sau organizaţiilor neguvernamentale din zona de operaţii, în conformitate cu normele stabilite prin ordin al ministrului apărării naţionale.
	Art. 22. - (1) Bunurile aflate în dotarea forţelor armate, distruse, degradate sau pierdute pe timpul executării misiunilor şi operaţiilor în afara teritoriului statului român, se scad din evidenţa contabilă, potrivit prevederilor legale şi procedurilor aprobate prin ordin al ministrului apărării naţionale.
(2) Bunurile a căror aducere în ţară costă mai mult decât valoarea de inventar actualizată a acestora pot fi valorificate sau donate autorităţilor/comunităţilor locale sau organizaţiilor neguvernamentale din zona de operaţii, în conformitate cu normele stabilite prin ordin al ministrului apărării naţionale.

(3) Prevederile alin.(2) se aplică şi bunurilor aflate în gestiunea misiunilor permanente care îşi încetează activitatea, în situaţia în care nu sunt solicitate pentru a fi transmise fără plată la alte instituţii publice .

(4) Sumele obţinute din valorificarea bunurilor prevăzute la alin.(2) şi (3) vor fi reţinute integral de instituţiile publice din sistemul de apărare, ordine publică şi siguranţă naţională ca venituri proprii şi vor fi folosite pentru finanţarea cheltuielilor materiale şi de capital.

(Autor: Comisia)
	Concordanţă cu modificarea art. 3 alin. (2) şi cu titlul legii; eliminarea posibilului arbitrariu.

Eficientizarea cheltuirii fondurilor publice. 
Necesitatea reîntregirii bugetelor instituţiilor din sistemul de securitate. 

	29. 
	Art. 23. – (1) Pentru achiziţia de bunuri, lucrări şi servicii, în afara teritoriului statului român, necesare îndeplinirii misiunii în zona de operaţii, persoanele împuternicite, în condiţiile legii, de ministrul apărării naţionale sunt abilitate să încheie contracte şi, respectiv, să efectueze plăţi în valută. Atunci când motivele de securitate, necesităţile operative sau uzanţele locale nu permit aplicarea legislaţiei naţionale, prin excepţie de la prevederile legale ce reglementează domeniul achiziţiilor publice, achiziţia de bunuri, lucrări şi/sau servicii se face în condiţiile stabilite prin ordin al ministrului apărării naţionale, fondurile necesare asigurându-se, dacă este cazul, în numerar.

(2) Pentru executarea unor servicii necesare operaţiei se pot angaja persoane din zona de dislocare, potrivit prevederilor alin. (1), pe bază de contract, cu plata unor sume negociate.

(3) În funcţie de cerinţe, pot fi selecţionate şi persoane care nu au cetăţenia română, din ţară sau din străinătate, care au cunoştinţele necesare asigurării unor servicii în teatrele de operaţii. Drepturile şi obligaţiile acestora se stabilesc prin contracte de prestări servicii.
	Art. 23. - (1) Pentru achiziţia de bunuri, lucrări şi servicii, în afara teritoriului statului român, necesare îndeplinirii misiunilor şi operaţiilor de către forţele armate, persoanele împuternicite, în condiţiile legii, de ministrul apărării naţionale sunt abilitate să încheie contracte şi, respectiv, să efectueze plăţi în valută. În situaţia în care motivele de securitate, necesităţile operative sau uzanţele locale nu permit aplicarea legislaţiei naţionale, prin derogare de la prevederile legale ce reglementează domeniul achiziţiilor publice, achiziţia de bunuri, lucrări şi/sau servicii se face în condiţiile stabilite prin ordin al ministrului apărării naţionale, fondurile necesare asigurându-se, dacă este cazul, în numerar.

 (2) Pentru executarea unor servicii necesare misiunilor şi  operaţiilor se pot angaja persoane din zona de dislocare, potrivit prevederilor alin. (1), pe bază de contract, cu plata unor sume negociate în conformitate cu reglementările instituţiilor trimiţătoare.

(3) În funcţie de cerinţe, pot fi selecţionate şi persoane care nu au cetăţenia română, din ţară sau din străinătate, care au cunoştinţele necesare asigurării unor servicii în teatrele de operaţii. Drepturile şi obligaţiile acestora se stabilesc prin contracte de prestări servicii.

(Autor: Comisia)
	Concordanta cu titlul legii.

Concordanţă cu titlul legii; eliminarea posibilului arbitariu.



	30. 
	Art. 24. - (1) Plata obligaţiilor financiare ale forţelor armate se efectuează în valuta acceptată în zonă, în numerar sau prin conturi în valută, deschise la unităţi bancare, potrivit legii.

(2) Valoarea în lei a cheltuielilor în valută se actualizează în funcţie de evoluţia cursului valutar leu/euro stabilit de Banca Naţionala a României la data efectuării plăţii.
	Art. 24. - (1) Plata obligaţiilor financiare ale forţelor armate se efectuează în valuta acceptată în zona de dislocare, în numerar sau prin conturi în valută, deschise la unităţi bancare, potrivit legii.

(2) Valoarea în lei a cheltuielilor în valută se actualizează în funcţie de evoluţia cursului valutar stabilit de Banca Naţionala a României la data efectuării plăţii.

(Autor: Comisia)
	Claritate de exprimare. 
Valuta folosită în zonă poate fi alta decât „euro”. 

	31. 
	CAPITOLUL VI

Dispoziţii finale
	Nemodificat
	

	32. 
	Art. 25. - La ieşirea şi intrarea din/în ţară a forţelor participante la operaţii şi la activităţile prevăzute la art. 3 alin. (3) în afara teritoriului statului român, autoritatea vamală română va îndeplini formalităţile vamale necesare, în procedură simplificată, stabilită prin decizie a conducătorului Autorităţii Naţionale a Vămilor.
	Art. 25. - La ieşirea şi intrarea din/în ţară a forţelor armate participante la misiuni şi operaţii, precum şi la activităţile prevăzute la art. 3 alin. (3), în afara teritoriului statului român, autoritatea vamală română îndeplineşte formalităţile vamale necesare, în procedură simplificată, stabilită prin ordin aparţinând conducătorului Autorităţii Naţionale a Vămilor. 

(Autor: Comisia)
	Concordanţă cu titlul legii.

Folosirea timpului „prezent”

Tipul de act normativ prin care reglementează ANV, potrivit HG nr. 109 şi 110 din 2009.

	33. 
	Art. 26. - Drepturile de diurnă, cazare, hrană, facilitarea legăturii cu familia, recreere şi transport ale personalului militar şi civil participant la operaţiile prevăzute la art. 2 alin. (1), precum şi ale celui care execută misiuni în zona de operaţii, în sprijinul forţelor armate dislocate, în conformitate cu specificul fiecărui tip de operaţie, se stabilesc prin hotărâre a Guvernului.
	Art. 26. - Drepturile de diurnă, cazare, hrană, facilitarea legăturii cu familia, recreere şi transport ale personalului militar şi civil participant la misiunile şi operaţiile prevăzute la art. 2 alin. (1), precum şi ale celui care execută misiuni în zona de operaţii, în sprijinul forţelor armate dislocate, în conformitate cu specificul fiecărui tip de misiune sau operaţie, se stabilesc prin hotărâre a Guvernului.

(Autor: Comisia)
	Concordanta cu titlul legii.

	34. 
	Art. 27. - Dispoziţiile prezentei legi se aplică tuturor instituţiilor din sistemul de apărare, ordine publică şi securitate naţională. Competenţele ministrului apărării naţionale, stabilite prin prezenta lege, sunt îndeplinite, după caz, de conducătorii instituţiilor respective.
	Art. 27. - Dispoziţiile prezentei legi se aplică tuturor instituţiilor publice de apărare, ordine publică şi siguranţă naţională. Competenţele ministrului apărării naţionale, stabilite prin prezenta lege, sunt îndeplinite, după caz, de conducătorii instituţiilor respective.

(Autor: Comisia)
	Formulă consacrată în Legea – cadru privind salarizarea unitară a personalului plătit din fonduri publice nr.284/2010

	35. 
	Art. 28. - Trimiterea forţelor armate în afara teritoriului statului român la alte operaţii, precum şi asimilarea acestora cu unul dintre tipurile de operaţii prevăzute de prezenta lege în vederea finanţării participării, se fac cu aprobarea Parlamentului, la solicitarea Preşedintelui României.
	 Art. 28. - Anexa nr. VII „Familia ocupaţională de funcţii bugetare «apărare ordine publică şi siguranţă naţională», capitolul II „Reglementări specifice personalului din instituţiile publice de apărare, ordine publică şi siguranţă naţională” la Legea–cadru privind salarizarea unitară a personalului plătit din fonduri publice nr. 284/2010, publicată în Monitorul Oficial al României, Partea I, nr. 877 din 28 decembrie 2010, se modifică după cum urmează:
  1. La articolul 45, alineatul (2) se modifică şi va avea următorul cuprins:
     „(2) Pentru personalul aeronautic definit de statut, care participă la misiuni şi operaţii în afara teritoriului statului român, prevederile art. 35-44 se aplică în mod corespunzător.”

 2.  Titlul secţiunii a 9-a se modifică şi va avea următorul cuprins: 

„Salarizarea şi alte drepturi băneşti ale personalului din instituţiile publice de apărare, ordine publică şi siguranţă naţională care participă la misiuni şi operaţii în afara teritoriului statului român”.
 3.  La articolul 77, părţile introductive ale alineatelor (1) şi (3) se modifică şi vor avea următorul cuprins:
   „(1) Personalul militar care participă la misiuni şi operaţii în afara teritoriului statului român beneficiază de următoarele drepturi salariale:

......................................................................................................

(3) Personalul civil care participă la misiuni şi operaţii în afara teritoriului statului român beneficiază de următoarele drepturi salariale:”
4.  La articolul 93, alineatul (3) se modifică şi va avea următorul cuprins:
      „(3) Pentru drepturile salariale acordate personalului care participă la misiuni şi operaţii în afara teritoriului statului român, stabilite potrivit art. 77 din prezenta anexă, precum şi pentru drepturile reglementate în secţiunile a 4-a şi a 5-a din prezenta anexă nu se aplică reglementările care  limitează suma sporurilor, compensaţiilor, indemnizaţiilor şi a altor drepturi salariale acordată atât individual, cât şi cumulat la nivelul fiecărui ordonator de credite.”

(Autor: Comisia)
	Nu se mai justifică întrucât art. 2 alin. (1) prezintă generic tipurile de operaţii şi misiuni la care forţele armate pot participa. 
Intrarea în vigoare a Legii – cadru privind salarizarea unitară a personalului plătit din fonduri publice nr.284/2010 impune modificarea corespunzătoare a trimiterilor la Legea 42/2004 care va fi abrogată expres prin prezenta lege.

	36. 
	Art. 29. - La data intrării în vigoare a prezentei legi se abrogă Legea nr. 42/2004 privind participarea forţelor armate la misiuni în afara teritoriului statului român publicată în Monitorul Oficial al României, Partea I nr. 242 din 18 martie 2004, cu modificările ulterioare, precum şi orice alte dispoziţii contrare.
	Art. 29. - Pe data intrării în vigoare a prezentei legi, Legea nr. 42/2004 privind participarea forţelor armate la misiuni în afara teritoriului statului român publicată în Monitorul Oficial al României, Partea I, nr. 242 din 18 martie 2004, cu modificările ulterioare, se abrogă. 

(Autor: Comisia)
	

	37. 
	Art. 30. - Pe data intrării în vigoare a prezentei legi, partea introductivă a pct.l din Anexa IV/5 la Legea cadru privind salarizarea unitară a personalului plătit din fonduri publice nr.330/2009, publicată în Monitorul Oficial al României, Partea I nr. 762 din 09.11.2009, se modifică şi va avea următorul cuprins:

„1. Personalul militar şi personalul civil din Ministerul Apărării Naţionale care participă la operaţii în afara teritoriului statului român, precum şi poliţiştii şi funcţionarii publici cu statut special din sistemul administraţiei penitenciare care desfăşoară misiuni în străinătate în cadrul forţelor de menţinere a păcii sub egida ONU, NATO sau a altor organizaţii internaţionale, beneficiază de următoarele drepturi băneşti:"
	Se elimină. 
(Autor: Comisia)
	Legea cadru privind salarizarea unitară a personalului plătit din fonduri publice nr.330/2009 a fost abrogată prin Legea nr. 284/2010. 

